Au apărut noi detalii despre starea lui George Pușcaș, după operație! Jurnaliștii din Italia au vorbit despre atacantul echipei naționale, care a suferit recent o intervenție chirurgicală la mână.
George Pușcaș a fost împrumutat de Genoa la Bari până la finalul sezonului. Meciurile atacantului, la fel ca cele mai tari partide din Serie B, se văd LIVE în AntenaPLAY.
Noi detalii despre starea lui George Pușcaș, după operație!
Italienii au anunțat fapul că Pușcaș și-a revenit după intervenția chirurgicală și că a revenit, parțial, la antrenamentele echipei. Astfel, este de așteptat ca românul să joace în perioada următoare și are toate șansele de participare la EURO 2024.
„De multe ori, Pușcaș a avut prestații absolut slabe. În prima parte a perioadei petrecute la Bari, Pușcaș a părut aproape întotdeauna ieșit din formă și a avut dificultăți în a rezista pe teren 90 de minute. Cea mai slabă evoluție a fost în meciul cu Modena, când atacantul a fost înlocuit în minutul 45.
Totuși, chiar dacă atunci situația nu era deloc încântătoare, trebuie spus faptul că în ultimele meciuri de dinaintea accidentării, Pușcaș a arătat claritate și o precizie mai bună în fața porții. A marcat patru goluri până acum, iar două au fost marcate în ultimele două meciuri în care a jucat.
Atacantul a revenit parțial la antrenamentele echipei, iar abilitățile sale îi vor fi de mare folos lui Bari”, au scris jurnaliștii de la TuttoBari.
Italienii l-au făcut praf pe George Pușcaș, după ce au aflat că încasează 108.000 de euro pe lună la Bari
Jurnaliștii din Italia au dezvăluit că George Pușcaș ar încasa suma de 108.000 de euro pe lună la Bari. Presa din peninsulă a analizat mutarea românului la Bari și l-au numit pe acesta „o mare enigmă”
Publicația Il Quotidiano di Puglia a fost citată de jurnaliștii de la tuttomercatoweb.com, atunci când a fost anunțat că Pușcaș câștigă lunar 108.000 de euro!
„Bari a făcut un mare efort financiar pentru a-l transfera, a reușit să le ia față contracandidatelor pentru transfer, dar rezultatele lui Pușcaș sunt foarte slabe. George Pușcaș se transformă într-o mare enigmă”, au notat italienii.
De asemenea, publicația care a dezvăluit salariul lui Pușcaș a publicat un paragraf acid la adresa atacantului de la echipa națională.
„Un gol contra lui Lecco și unul împotriva Veneziei, prea puțin pentru un număr 9 de la care Bari așteapta să rezovle probleme din atac. Toată lumea se întreabă acum ce se va întâmpla cu Pușcaș. Nu i-a picat deloc bine schimbarea de la pauză contra Modenei, iar după meciul cu Cremonese, în care nu a fost folosit deloc, a părut deranjat că nu a fost luat în calcul de antrenor”, au scris jurnaliștii de la Il Quotidiano Puglia.